Šiekštė

Šiekštė – upelis Lietuvos šiaurėje, Rokiškio, Biržų ir Kupiškio rajonuose; Lėvens dešinysis intakas. Prasideda Pandėlio girioje, apie 4 km į vakarus nuo Pandėlio, aukštupyje teka šiaurės vakarų kryptimi giria, vėliau – dirbamais laukais, ties Šiekštininkais suka į pietvakarius, teka pro Valiuliškius laukais ir pievomis, žemupyje – medžiais ir krūmais apaugusia vaga. Įteka į Kupiškio tvenkinį ties Girbučiais. Upelio žemupys užtvindytas: iki 1984 m., prieš susidarant tvenkiniui, Šiekštė buvo beveik 4 km ilgesnė, įsiliejo į Lėvenį ties Suvaidiškiais.Alizava, N-35-3-A-a, 1952 m. Susudata.de. Nuoroda tikrinta 2025-04-09. Visa upelio vaga sureguliuota.

Buvęs kairysis intakas Rakštupis (dabar įteka į Kupiškio tvenkinį). Prie Valiuliškių Šiekštę kerta rajoninis kelias Pandėlys–Valiuliškiai–Kučgalys (RK3616).

Upėvardis kilęs nuo žodžio šiekšta, šiekštas – „žemėje arba vandenyje gulėjęs kelmas, stuobrys”.

 Šaltiniai 

Kategorija:Biržų rajono upės
Kategorija:Kupiškio rajono upės
Kategorija:Rokiškio rajono upės